中吕・喜春来春宴
作者：元好问
朝代：元

paragraphs: 春盘宜剪三生菜，春燕斜簪七宝钗，春风春酝透人怀。
春宴排，齐唱喜春来。
梅残玉靥香犹在，柳破金梢眼未开，东风和气满楼台。
桃杏折，宜唱喜春来。
梅擎残雪芳心奈，柳倚东风望眼开，温柔樽俎小楼台。
红袖绕，低唱喜春来。
携将玉友寻花寨，看褪梅妆等杏腮，休随刘阮到天台。
仙洞窄，且唱喜春来。